Z á p i s n i c a
zo zasadnutia obecného zastupiteľstva v Hontianskych Moravciach dňa 27.06.2013.
 
Prítomní poslanci : podľa prezenčnej listiny
Program zasadnutia:
1. Otvorenie, predloženie  programu zasadnutia 
2. Voľba overovateľov zápisnice
3. Voľba návrhovej komisie
4. Určenie zapisovateľa 
5. Správa o plnení uznesení obecného zastupiteľstva 
6. Stanovisko hlavného kontrolóra k návrhu Záverečného účtu za r. 2012
7. Návrh Záverečného účtu za r. 2012
8. Návrh VZN č. 1/2013 o určení výšky príspevku na čiastočnú úhradu nákladov v škole a školských zariadeniach 
    ktorých zriaďovateľom je Obec Hontianske Moravce.
9. Návrh na zmenu rozpočtu obce rozpočtovým opatrením č.1/2013.
10. Návrh na odpredaj rozvodov a technického vybavenia káblovej televízie.
11. Memorandum o spolupráci medzi Obcou Hontianske Moravce, PD Hontianske Moravce, ZŠ s MŠ 
      Hontianske Moravce.
12. Rôzne.
13. Záver. 

K bodom zasadnutia:
K bodu 1. Otvorenie, predloženie  programu zasadnutia
Zasadnutie zastupiteľstva otvoril starosta obce p. Rudolf Gabryš privítal prítomných, konštatoval, že na zasadnutí 
je prítomná nadpolovičná väčšina poslancov a zastupiteľstvo je uznášaniaschopné. Následne predložil program 
zasadnutia. Program zasadnutia  bol schválený bez pripomienok a doplnkoch.
K bodu 2. Voľba overovateľov zápisnice. 
Za overovateľov zápisnice boli zvolení poslanci: Ján Brunauer a Ján Melicherčík
K bodu 3. Voľba návrhovej komisie
Návrhovú komisiu poslanci zvolili v zložení: Peter Jankov a Jaroslav Jenčo
K bodu 4. Určenie zapisovateľa . Za zapisovateľa starosta obce určil p. Ľubomíra Juchu.
K bodu 5. Správa o plnení uznesení obecného zastupiteľstva. 
Správu predložil starosta obce. Konštatoval, že na minulom zastupiteľstve nebolo prijaté ukladacie uznesenie.
Bolo prijaté schvaľujúce uznesenie na odpredaj starej požiarnickej AVIE čo bolo zrealizované.
Správu zobrali poslanci na vedomie.
K bodu 6. Stanovisko hlavného kontrolóra k návrhu Záverečného účtu za r. 2012  predložil hlavný 
kontrolór p. Milan Blahút a je prílohou zápisnice. Stanovisko zobrali poslanci na vedomie.
K bodu 7. Návrh Záverečného účtu za r. 2012. Návrh predložila p. Anna Krajčová. Konštatovala, že návrh bol 
zverejnený v stanovenej lehote na úradnej tabuli obce ako i na internetovej stránke tak aby sa mohli k nemu
vyjadriť i občania obce. Poslanci obdržali návrh v písomnej forme. V stanovenej lehote neboli k návrhu 
predložené závažné pripomienky, jednalo sa len o opravy písomného a číselného spracovania návrhu a dve 
ústne vysvetlenia a objasnenia položiek rozpočtu. Po prerokovaní záverečného účtu bolo prijaté uznesenie 
s výrokom „Celoročné hospodárenie Obce Hontianske Moravce za rok 2012 sa schvaľuje bez výhrad“ 
K bodu 8. Návrh VZN č. 1/2013 o určení výšky príspevku na čiastočnú úhradu nákladov v škole a školských zariadeniach, ktorých zriaďovateľom je Obec Hontianske Moravce. Návrh predložila riad. ZŠ s MŠ p. Terenová.
Návrh zdôvodnila stúpajúcimi cenami potravín a energií ako i zriadením ZUŠ pri ZŠ. Návrh poslanci obdržali 
v písomnej forme a po jeho zdôvodnení bol návrh schválený.
K bodu 9 . Návrh na zmenu rozpočtu obce rozpočtovým opatrením č.1/2013.Návrh predložil starosta obce
p. Gabryš. Návrh odôvodnil tou skutočnosťou, že je potrebné doplatiť zhotoviteľovi zateplenia ZŠ práce, ktoré bolo potrebné vykonať ako práce navyše a tieto neboli zahrnuté v rozpočte na zateplenie nakoľko ich vykonanie sa preukázalo až počas samotných prác. Na tieto práce bol vystavený samostatný rozpočet s výkazom výmer.Rozpočet je prílohou tejto zápisnice. Návrh poslanci schválili.

K bodu 10. Návrh na odpredaj rozvodov a technického vybavenia káblovej televízie. Návrh predložil starosta
obce. Návrh bol už prejednávaný na pracovnom stretnutí poslancov za prítomnosti konateľa firmy VARES s.r.o.
kde boli poslanci oboznámení s terajším technickým stavom KT v obci ako i s možnosťou rekonštrukcie rozvodov
a tým i skvalitnenia príjmu televízneho signálu, s možnosťou rozšírenia programovej ponuky a zachovaním dote-
rajšej ponuky programov. Návrh na odpredaj KT za sumu 1,00 EUR bol schválený.
K bodu 11. Memorandum o spolupráci medzi Obcou Hontianske Moravce, PD Hontianske Moravce, ZŠ s MŠ 
Hontianske Moravce. Memorandum predložil starosta obce a oboznámil poslancov o vzájomnej dohode účastníkov 
na vytvorení predškolskej triedy MŠ, ktorá by bola financovaná z prostriedkov PD Hontianske Moravce.Celý 
zámer podrobne vysvetlila riaditeľka ZŠ s MŠ p. Terenová. Memorandum vzali poslanci na vedomie.
K bodu 12.V bode rôzne starosta obce. p. Gabryš predložil poslancom návrh na zakúpenie nového osobného
Motorového vozidla na služobné potreby OcÚ. Návrh zdôvodnil tou skutočnosťou, že v súčasnom období obec
poskytuje občanom sociálne služby rôzneho druhu a v tej súvislosti je potrebné i motorové vozidlo. Súčasné vozidlo je už značne opotrebované a nedá sa používať na dlhšie cesty a jeho oprava by bola nerentabilná.Občania obce už spísali petíciu za kúpu nového auta, ktorá je prílohou tejto zápisnice. Starosta navrhol po vykonanom prieskume trhu zakúpiť nové vozidla od predajcu LION CAR Banská Bystrica. Uvedený návrh poslanci schválili.

V bode rôzne požiadali o slovo občania obce:
- p. Miroslav Prístavka a vystúpil s niekoľkými dotazmi a pripomienkami k chodu obce. Na niektoré dotazy mu 
  bolo odpovedané starostom obce na niektoré sa odpovedať nedalo nakoľko to boli námety pre riešenie do 
  budúcnosti.
- p. Foltánová sa pýtala na realizáciu protipovodňových opatrení v tomto roku a na chod MŠ po vytvorení
   predškolskej triedy.
   Na prvú otázku jej odpovedal p. Jucha, že i v tomto r. obec realizuje protipovodňové opatrenia a to prostred-
   níctvom 5 zamestnancov. Opravila sa hrádza od potoka Hopkov, vyústenie odvodňovacieho rigola do Lišovského
   potoka a ide sa vyčistiť potok Veperec od ČOV po sútok s Lišovským potokom.
   Na druhú otázku jej odpovedal riaditeľka ZŠ s MŠ a podrobne vysvetlila zámery s prevádzkou MŠ.

V Hontianskych Moravciach  27.06.2013.                                                                                                                             
Zapísal:  Ľubomír Jucha                                                                                                                                                                                                                                                                   

Overovatelia zápisnice:
                                                           
Ján Brunauer                                                                                                              Ing. Rudolf Gabryš
                                                                                                                                                           starosta obce
Ján Melicherčík                                                                                                         Ľubomír Jucha                                                                           
                                                                                                                                                           prednosta OcÚ

